Urheilijasopimus
Sopijaosapuolet
Kouvolan Suunnistajat ry (myöhemmin seura) ja Kouvolan Suunnistajien 15-18-sarjalainen edustusurheilija  (edustusryhmäläinen).

Sopimuksen kohde
Edustusurheilu ja valmennustoiminta (suunnistus) siihen kuuluvine oikeuksineen ja velvoitteineen.

Kilpailumaksut
Seura maksaa edustusurheilijan osanottomaksut alla olevan erittelyn mukaan.

· Korvataan kaikki kotimaan kilpailut lukuun ottamatta rastiviikkoja

Seura ei maksa jälki-ilmoittautumisia. Seuralla on oikeus periä osanottomaksu urheilijalta, jos hän jää syyttä pois kilpailusta. Jos urheilija ilmoittaa perustellun syyn poisjäännille seuran kilpailuilmoittajalle ennen kilpailua, osanottomaksua ei peritä takaisin. 

Seura maksaa edustusryhmäläisen osuuden SM-kilpailujen yhteismajoituksista. Suurviestien yhteismajoitus korvataan 1. ja 2. joukkueen urheilujoille. Jos yhteismajoituste ei ole järjestetty korvataan max 30 euroa/yö hakemuksen ja kuittien perusteella. 
Edut ja velvoitteet
Suunnistuksen vuoden 2017 edustusryhmään kuuluvat ovat oikeutettuja korvauksetta seuraaviin etuuksiin, kun ovat ottaneet ryhmäpaikan vastaan ja maksaneet 180€ ryhmämaksun, sekä sitoutuvat suorittamaan heille asetetut velvoitteet.

Edut: 
· Kotileirit ja leiripäivät
· Leirit: 16-18.3. Pajulahti, 7-8.4. Kisakallio
· Muut seuran leirit: Leirimajoitukset ja materiaali
· SSL:n majoukkueleirien omavastuu osuudesta seura korvaa 250e/leiri (max 2 leiriä), muista SSL:n leireistä (VOL, suunta huipulle) seura korvaa 100e /leiri (max 2 leiriä)
· Seuran järjestämät alueen iltarastit (Kouvolan Sanomien ja Keskilaakson), kupit (Yö- ja Talvi-/Kortteli-) ja harjoitukset

· 50€ vaate-etu tilattaessa seuravaatteita kesä-/talvivaatetilauksessa

Velvoitteet:
· Sitoutuvat ryhmänsä toimintaan ja tekevät kirjallisen valmentautumissuunnitelman (tavoitteet ensi vuodelle, lyhyt analyysi kuluneesta kaudesta, vahvuuksien/heikkouksien arviointi).

· Hyväksyy urheilijasopimuksen seuran kanssa s-postilla tai allekirjoituksella

· Osallistuminen viesteihin (perustellut poisjäännit ovat hyväksyttäviä)

· Vähintään 10 tuntia talkootyötä
Ryhmämaksu
· 180€/vuosi 

· Tilille FI75 5750 0120 2124 45, viitenumerolla 1203
Edustaminen
Urheilijan on noudatettava Suomen Suunnistusliiton sääntöjä sekä seuran sääntöjä ja erillisohjeita. 

Urheilijan sitoutuu noudattamaan asutoimittajan sopimusehtoja. Edustustehtävissä, kilpailuissa, kilpailupaikoilla sekä palkintojen jaoissa pukeudutaan sopimuksen mukaisiin asuihin. 

Seuralla on oikeus käyttää urheilijan nimeä ja kuvaa oman toimintansa markkinoinnissa

Urheilijan osallistuu seuran huipputiimin järjestämille kotimaan leireille, sekä tärkeimpiin viesteihin (10Mila, Jukola, NuJu, SM, Manna25). Seuralla on oikeus erottaa urheilija edustusryhmästä, jos hän jää syyttä pois viesteistä. Perusteltavat poisjäännit, esim. sairaus, vamma, opiskelu-/työesteet tai muun lajin arvokisat on ilmoitettava huipputiimille hyvissä ajoin ennen tapahtumaa. Urheilija voidaan huipputiiminn päätöksellä tarvittaessa määrätä edustamaan seuraansa seuraavissa viestikilpailuissa: 
Suunnistus 
10Mila

SM-viesti 

Jukolan ja Venlojen viesti 


Nuorten Jukola

Manna25
Muut ehdot
Urheilija voi tämän sopimuksen estämättä edustaa toista seuraa, jos hän kilpailee toisessa urheilulajissa (esim. hiihtosuunnistus, pyöräsuunnistus). Tämän sopimuksen oikeudet ja velvollisuudet eivät koske kakkoslajia eivätkä kakkoslajin osalta sido kumpaakaan tämän sopimuksen sopijapuolia. 

Tämä sopimus ei koske Suomen Suunnistusliiton kansallisia eikä kansainvälisiä edustustehtäviä.

Urheilija voi itse hankkia tukijoita ja pitää näiden mainoksia seura-asuissaan. Niin hankitut mainokset eivät kuitenkaan saa johtaa eturistiriitoihin (kilpailevat yritykset) seuran hankkimien tukijoiden kanssa. 

Jos urheilija tämän sopimuksen ehtoja laiminlyömällä aiheuttaa seuralla taloudellisen vahingon, seura voi periä urheilijalta korvauksen.
Voimassaolo



Tämä urheilijasopimus on voimassa vuonna 2018
Sopimuksen purkaminen
Tämä sopimus voidaan voimassaoloaikanaan purkaa, jos sopijaosapuolet yksimielisesti niin neuvottelevat.

Jos urheilija syyllistyy doping-rikkomukseen, tämä sopimus purkautuu välittömästi ja urheilija on velvollinen korvaamaan 50% seuran hänelle maksamista eduista viimeisen vuoden ajalta.
Erimielisyydet
Sopimusta koskevat erimielisyydet ratkaistaan sopijaosapuolten välisissä neuvotteluissa.

Tämä sopimus hyväksytään liittymällä Kouvolan Suunnistajien edustusryhmään.

